Akademický senát

29.02.2016

**Rozpočet STU – rozpis dotácie na rok 2016**

Predkladá: **prof. Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

kvestor

**Ing. Oľga Matúšková**

vedúca EÚ

Zdôvodnenie:

Návrh uznesenia: Akademický senát STU schvaľuje rozpočet STU na rok 2016 - časť dotácia

a) bez pripomienok

b) s pripomiekami.

# Rozpočet STU na rok 2016 -

**časť rozdelenie dotácie z MŠVV a Š SR**

1. MŠVV a Š SR „Zmluvou o poskytnutí dotácie zo ŠR prostredníctvom rozpočtu MŠVV a Š SR na rok 2016 č. 1065/2015 (ďalej len: dotačná zmluva) stanovilo STU nasledovné ukazovatele rozpisu dotácie bežných výdavkov na rok 2016 v štruktúre programového rozpočtovania v nasledovnej výške:

077 -program vysokoškolské vzdelávanie a veda vo výške 57 125 520 €

07711 -podprogram poskytovanie vysokoškolského vzdelávania a zabezpečenie prevádzky VŠ vo výške 28 327 771 €

07712 -podprogram vysokoškolská veda a technika

0771201 -prvok prevádzka a rozvoj infraštruktúry pre výskum a vývoj vo výške 22 046 548 €

07715 -podprogram sociálna podpora študentov VŠ vo výške 6 751 201 €

0771501 -prvok sociálne štipendiá vo výške 1 548 099 €

0771502 -prvok motivačné štipendiá vo výške 2 000 448 € ( z toho 1 405 350€ motivačné oborové)

0771503 -prvok podpora stravovania, ubytovania, športových a kultúrnych aktivít študentov vo výške 3 202 654€

Dotácie sú poskytované formou transferu ako dotácia na bežné výdavky a dotácia na kapitálové výdavky prostredníctvom Štátnej pokladnice postupne v priebehu roka v mesačných dávkach.

Záväzné ukazovatele pre rok 2016 sú určené MŠVVaŠ SR v citovanej dotačnej zmluve.

Vnútorná štruktúra dotácie BV (MP, odvody, TaS) v rámci jednotlivých podprogramov nie je záväzne určená.

Pridelená dotácia z MŠVV a Š SR bude v priebehu roka upravovaná z dôvodu pridelenia účelovo určených prostriedkov (ďalšie prvky podprogramu 07712, stavby, rozvoj, a iné) a korigovania zálohovo pridelených časti dotácie–štipendiá, príspevky na stravovanie.

1. V zmysle dotačnej zmluvy je STU viazaná použiť poskytnuté dotácie v súlade so zámermi a cieľmi programu, podprogramov a prvkov, z ktorých sú tieto dotácie financované, pri dodržaní záväzných ukazovateľov a všetkých ďalších podmienok stanovených v dotačnej zmluve.
2. MŠVV a Š SR rozdelilo dotácie medzi STU a ostatné verejné vysoké školy na základe Metodiky rozpisu dotácií zo štátneho rozpočtu verejným vysokým školám na rok 2016.
3. Rozdelenie dotácie na súčasti STU vychádza z Metodiky MŠVV a Š SR na rok 2016 – z rozhodujúcich parametrov pre výpočet výkonu vo vzdelávaní a vo vede.

V súlade so Všeobecnými zásadami tvorby rozpočtu STU, prerokovanými v AS STU uznesenie č.14.2/2009 sa pri rozdelení dotácií v rámci podprogramu vzdelávanie a podprogramu veda – prvok inštitucionálna veda použije pravidlo „50/30/20“, s tým, že pri aplikácii pravidla „50/30/20“ sa za uplynulé roky nebudú zohľadňovať objemy dotácií, ktoré predstavovali úpravy dotácie za vzájomne poskytované výkony vo vzdelávaní, tzn:

* + - 50% dotácie na rok 2016 sa rozdelí medzi súčasti STU podľa ich podielu na vypočítanej výkonovej dotácii 2016,
    - 30% dotácie na rok 2016 sa rozdelí medzi súčasti STU podľa ich podielu na schválenej dotácii 2015

- 20% dotácie na rok 2016 sa rozdelí medzi súčasti STU podľa ich podielu na schválenej dotácii 2014.

Pri aplikácii pravidla „50/30/20“sa nezohľadňujú dotácie účelovo určené z úrovne MŠVVŠ SR, účelovo určené z úrovne STU a dotácie na celouniverzitné výdavky.

V súvislosti s aplikáciou pravidla „50/30/20“sa v ďalšom texte používajú pojmy: základná - výkonová dotácia (ZVD) – objem dotácie vyčíslený podľa parametrov výpočtu pre rok 2016 a výsledná dotácia (VD) – objem dotácie 2016 prepočítaný podľa pravidla „50/30/20“.

## 1. Podprogram 07711 Dotácia poskytovanie VŠ vzdelávania a zabezpečenie prevádzky VŠ – 28 327 771 €

### 1.1. Dotácia na mzdy a odvody – 16 800 060 € + 5 913 621€

(5) Dotácia na MP predstavuje výkonové zložky, účelovú dotáciu MŠVVaŠ a korekciu z r. 2015.

1. Pre realizáciu výpočtu dotácie na MP pre jednotlivé súčasti STU sa vyčlenili:
2. Objem MP účelovo určených z MŠVV a Š SR vo výške 6 273 € (SvF Observatórium 6 273 €),
3. Objem MP - korekcia z roku 2015 vo výške 122 557 € (prostriedky roku 2015, pridelené STU v dôsledku korekcie v CRŠ, ktorý vykonali iné univerzity),
4. Objem účelových MP na tvorbu fondu rektora vo výške 70 019 € - FR je určený na odmeňovanie zamestnancov STU za mimoriadne a osobitne významné práce pre STU a na ocenenie najlepších profesorov na STU. Výška predstavuje 0,4200% celkového objemu MP a je na úrovni roku 2015,
5. Objem MP na všetkých zamestnancov rektorátu a centrálne financovaných súčastí STU vo výške 1 065 291 €. Výška predstavuje 6,3900% celkového objemu MP a je na úrovni roku 2015,
6. MP vo výške 99 364 € – účelovo určené pre integrátorov AIS na fakultách a CVT + SIVVP: SjF, FEI, MTF, FIIT po 12 024 €, CVT 51 268 €.
7. MP znížené o MP podľa ods. (6) sa rozpočítali medzi fakulty a UM normatívnym spôsobom v závislosti od ich výkonu využívajúc Metodiku MŠVVaŠ ods. (16) – (27).
8. Objem MP - korekcia z roku 2015 vo výške 122 557 € sa rozpočítal medzi súčasti STU v pomere schválenej dotácie v programe VŠ vzdelávanie z roku 2015.
9. Dotácia MP vyčíslená podľa ods. (7) predstavuje tzv. základnú výkonovú dotáciu. ZVD sa následne korigovala podľa pravidla „50/30/20“ ods. (4). K objemom dotácie jednotlivých súčastí po korekcii pravidlom „50/30/20“ sa následne pripočítali účelovo určené MP z MŠVV a Š SR (ods. (6) písm. a), účelovo určené MP z úrovne STU – podľa odseku (6) písm. e) a korekcia v zmysle ods.(8).
10. Dotácia na odvody na zákonné poistné vo výške 5 913 621 € (35,2% MP) sa na súčasti rozdelila pomerne podľa objemu výslednej dotácie MP.

### 1.2. Dotácia na tovary a  služby - 5 614 090 €

1. Pre  určenie základu pre delenie dotácie  podľa výkonu súčastí z celkového objemu dotácie sa vyčlenili:
2. špecifiká účelovo určené z  úrovne MŠVV a Š SR vo výške 80 810 €, (v tom

SvF - Observatórium 5 975 €, SjF - zabezpečenie prevádzky pracoviska PSA Slovakia 44 065 €, fond na podporu študentov so špecifickými potrebami 30 770 €)

1. korekcia vo výške 27 883 € rozpísaná metodikou delenia dotácie z roku 2015 medzi jednotlivé súčasti STU,
2. dotácia na vybrané študijné odbory, ktorá bola pre STU pridelená na rok  2016 vo výške 586 078 €. Medzi fakulty bol tento príspevok rozdelený podľa počtu vypočítaného MŠVVaŠ SR pre jednotlivé študijné odbory,
3. dotácia vo výške 169 418 €, ktorú STU získala pri  výpočte dotácie na úrovni MŠVV a Š podľa grantovej úspešnosti v získavaní zahraničných nevýskumných grantov za obdobie od 2013 a 2014 – medzi súčasti sa rozdelila podľa objemu získaných grantov,
4. dotácia za osobitné aktivity – podľa počtu študentov s iným ako slovenským štátnym občianstvom a podľa počtu prijatia a vyslania študentov v akademickom roku 2013/2014 v rámci akademických mobilít vo výške 123 923 € - dotácia sa rozdelia medzi súčastí STU v súlade s Metodikou podľa počtu študentov s iným ako slovenským občianstvom a počtu vyslaných a prijatých študentov
5. dotácia na prevádzku Rektorátu - dotácia v celkovej výške 308 775 € bola vypočítaná 5,5 % z celkovej dotácie 2016 na TaS ( o 0,2749% menej ako v roku 2015 vzhľadom na úsporné opatrenia realizované na R-STU)
6. dotácia na prevádzku Vydavateľstva STU vo výške 80 000 € a na vydanie publikácií vo výške 60 000 €
7. dotácia na obnovu resp. opravu budov vo výške polovice z objemu odpisov budov, ktoré využívajú fakulty, a to 705 837 €. Z toho dofinancovanie výmeny okien na SjF vo výške 90 337 €, dofinancovanie okien na FA vo výške 184 000, generálnu opravu strechy na bloku A na SvF vo výške 101 500 €, rezerva na neoprávnené výdavky UVP vo výške 300 000 €, obnova autoparku STU (nákup osobného a úžitkového vozidla) vo výške 30 000 € (pozn. suma zodpovedajúca druhej polovici objemu odpisov budov je vyčlenená z podprogramu 077 12 – ods. (17) písm. r) tohto materialu),
8. dotácia na činnosť Akademického senátu STU vo výške 2 000 €.

###### Objem dotácie na TaS po znížení o časti dotácie podľa ods. (11) vo výške 3 469 366 €, sa rozdelil medzi fakulty a ÚM výkonovo, pričom: 1/4 objemu sa rozdelila podľa PPŠ krát KO a 3/4 objemu podľa PPŠ.

(13) Objem dotácie na TaS pre jednotlivé súčasti vypočítaný podľa Metodiky MŠVVaŠ ods. (33) a (34) po odpočítaní výdavkov podľa ods. (11f) – (11i) sa následne znížil o odpočítateľné položky – príspevok súčastí na univerzitné výdavky, t.j. na finančné krytie činností zabezpečovaných na univerzitnej úrovni (553 641€):

a) 35 000 € na zabezpečenie financovania časti činností Útvaru vzdelávania a starostlivosti o študentov R STU – obstaranie vysvedčení, diplomov a dodatkov k diplomom, obalov k diplomom, zabezpečenie prekladov, pokrytie nákladov súvisiacich so zabezpečením tlače dokladov a tlačiarenských služieb, čistenie talárov, pokrytie nákladov na školenia a konferencie, na organizovanie pracovného stretnutia technických univerzít, na obstaranie materiálového a technického vybavenia,

* + 1. 7 800 € - zabezpečenie činnosti Útvaru vedy a medzinárodnej spolupráce R STU – pokrytie nákladov súvisiacich s činnosťou vedeckej rady STU (medaily, ručný papier, gravírovanie, ručné písanie do kroniky, obaly), podpora medzinárodnej spolupráce,
    2. 30 000 € na zahraničné styky vedenia STU, vrátane členských poplatkov za členstvo STU v medzinárodných organizáciách, krytie nákladov súvisiacich so zabezpečením celouniverzitných zahraničných aktivít (propagačné materiály a účasť na veľtrhoch vzdelávania,
    3. 95 000 € – na činnosť Útvaru práce s verejnosťou – služby fotoslužby, inzercia, propagačné materiály, PR a mediálne poradenstvo, prenájom stánkov, resp. plôch a dizajnérske práce pre účasť STU na veľtrhoch (Akadémia-Vapac, Gaudeamus), výstavách, monitoring médií, corporate identity, tlačiarenské služby, náklady na zabezpečenie celouniverzitných akcii, prieskum verejnej mienky o STU,
    4. 35 000 € na krytie nákladov súvisiacich s rozšírením archívnych priestorov pre uloženie archívnych dokumentov STU,
    5. 350 841 € príspevok na finančné krytie časti nákladov na zabezpečenie a prevádzku celouniverzitnej výpočtovej techniky a informačných systémov (CuVTaIS),

V rámci celouniverzitne obstarávanej alebo prevádzkovanej výpočtovej techniky a informačných systémov budú v roku 2016 financované tieto položky:

fa) celouniverzitné informačné systémy (servisné poplatky, resp. upgrades) Oracle 16 822 € , Informačný systém pre rozhodnutia o ubytovaní 2 688 €, ročný poplatok, údržba a naviac práce AIS 104 377 €, antivírusový program NOD 32 vo výške 7 091€, Anti Spam 5 388 €, systémový servis pre všetky moduly ekonomického informačného systému EIS MAGION 118 794 €, Magion – mzdy a personalistika 41 351 €, odsúhlasené naviac práce v EIS MAGION 20 040 € , Informačný system MIS registratúra 20 551 €(celkovo 337 102 €)

fb) celouniverzitná informačná a komunikačná technika – prevádzka, oprava a  údržba sietí a sieťových prvkov (28 514 €)

fc) realizácia obstarávania výpočtovej techniky z úrovne STU (4 965 €)

fd) zabezpečenie nákupu softvérových licencií spolu vo výške 10 981 €, v tom Matlab 6 121 €, ANSYS 4 860 €.

Príspevky fakúlt, rektorátu a celouniverzitných pracovísk v bodoch fa), fb) fc), fd) sa určili podľa využívania CuVTaIS (počty zamestnancov, počty študentov, počty počítačov v sieti, počet položiek v evidencii majetku, počet účtovných prípadov, počet faktúr, počet obchodných prípadov, atď.,

Vzhľadom na to, že ŠDaJ sú financované prostredníctvom podprogramu 07715, príspevok ŠDaJ na financovanie CuVTaIS bude realizovaný formou refundácie vo výške 30 721 € (ÚZ ŠDaJ 23 422 €, ŠD M.Uhra pri MtF 3463 €, ÚZ Gabčíkovo 3 836 €).

*Celkovo bude CuVTaIS v roku 2016 v oblasti bežných výdavkov financovaná vo výške 381 562 €, pričom: 350 841 € bude krytých z dotácie PP 07711 – príspevkov súčastí,  26 885 € z dotácie na podprograme PP 07715 a 3 836 € z podnikateľskej činnosti Účelového zariadenia Gabčíkovo.*

(14) Dotácia na TaS 2016 vyčíslená pre súčasti STU podľa predchádzajúcich odsekov, predstavuje tzv. základnú výkonovú dotáciu na TaS 2016 vo výške 4 131 801 €. Táto sa následne korigovala pravidlom „50/30/20“.

1. Objem dotácie pre jednotlivé súčasti STU, resp. pracoviská je určený na zabezpečenie ich vlastnej prevádzky. V prípade realizovania prác alebo služieb medzi súčasťami STU, súčasť ktorá objedná tieto práce alebo služby, požiada prostredníctvom rektorátu o úpravu dotácie v prospech zložky realizujúcej práce alebo služby, príp. bude úhrada realizovaná refundáciou za vykonané práce alebo služby.

## 2. Podprogram 07712 Dotácia na výskumnú, vývojovú alebo umeleckú činnosť 22 046 548 €.

1. Dotácia je pridelená jednou sumou bez rozdelenia na mzdové prostriedky, odvody do fondov a tovary a služby. V rámci dotácie je zohľadnená aj dotácia na štipendiá doktorandov. Ministerstvo pre STU predbežne vypočítalo potrebu STU na rok 2016 na týchto doktorandov vo výške 48 224 €. Po vyúčtovaní účelovej dotácie na štipendiá doktorandov z predchádzajúceho roka, bude vysokej škole upravená dotácia tak, aby sa zohľadnila skutočná potreba na výdavky na tieto štipendiá, a to na základe žiadosti vysokej školy, ktorej doktorandi ešte neskončili štúdium a boli prijatí na takéto miesta, pričom neprekročili štandardnú dĺžku štúdia.
2. Pre výpočet dotácie pre jednotlivé súčasti sa z celkového objemu dotácie vyčlenila časť dotácie vo výške 3 514 392 €, v tom:
3. 13 926 € na tvorbu fondu rektora (MP a odvody) na ocenenie vedeckých a výskumných zamestnancov STU podľa programov „Vedec roka“, „Mladý vedec roka“ (5 814€), „Najlepšia publikácia“(8 112€),
4. 190 000 € na vedecké projekty, z toho 120 000 € na TaS „Mladý výskumník“ a 70 000 € pre excelentné tímy - pokračujúce projekty na TaS,
5. 150 000 € na podporu výskumných tímov v rámci programu Horizont 2020. Čiastka bola rozpísaná a je účelovo určená pre tie tímy, ktoré dosiahli v projekte nadprahové hodnotenie avšak neboli financované (stav k 31.12.2015),
6. 220 000 € na postdoktorandský program. Tieto finančné prostriedky boli v rámci delenia dotácie rozdelené na fakulty podľa počtu postdoktorandov,
7. 58 571 € na dofinancovanie Fondu rektora (MP a odvody) na PP 077 11 – dotácia je na úrovni minulého roka,
8. 286 100 € pre Projektové stredisko STU – na krytie výdavkov na MP a odvody do fondov a na tovary a služby a na úhradu výdavkov spojených s prípravou celouniverzitného projektu ACCORD,
9. 600 000 € na efektívnejšie využitie unikátnych prístrojov zakúpených v rámci projektu UVP a na mzdy vedeckých pracovníkov, vykonávajúcich výskum na týchto prístrojoch. 1/3 objemu pre UVP Cambo a 2/3 pre UVP BA. Tieto čiastky sa následne rozpísali na pracoviská podľa pomeru hodnoty prístrojov, ktoré boli v rámci projektu UVP na tieto pracoviská dodané; takto pridelené prostriedky sú účelovo určené pre tieto pracoviská nad rámec ich štandardného financovania,
10. 5 000 € na zabezpečenie činnosti celouniverzitného pracoviska KNOW-HOW centrum,
11. 50 000 € na dofinancovanie výdavkov súvisiacich s usporiadaním Letnej univerziády. V prípade, že tieto finančné prostriedky vyčerpané nebudú, bude možné zostatok, najviac však do výšky 10 tis. € použiť na dofinancovanie športových súťaží usporiadaných v rámci Majstrovstiev STU o pohár rektora STU,
12. 895 090 € na dofinancovanie celouniverzitných zložiek na PP 07711 v súvislosti s presunom časti dotácie z PP 07712 do PP 07711 a na krytie MP a odvodov zamestnancov R+CFS. Táto časť dotácie bola vyčlenená rovnakým % z dotácie, ako v predchádzajúcom roku, t.j. 4,05991%,
13. 12 000 € na podporu študentských organizácii,
14. 10 000 € na iné univerzitné aktivity,
15. 27 500 € na činnosť akademického senátu,
16. 83 000 € na dofinancovanie časti prevádzkových výdavkov CAŠ, ktoré nie je možné kryť z podnikateľskej činnosti tohto účelového zariadenia,
17. 25 000 € na úhradu energii SIVVP,
18. 148 355 € na nákup databázy IoP Physic (24 000€), SUTN normy (3 539€), Versita (8.400€ - ďalších 8.400€ bude rozúčtovaných na fakulty podľa kľúča uvedeného na faktúre), databázy (o.i. Science, Nature) - 90 000€, LabVIEW (5 856€), licencia ARL (16 560 €),
19. 34 013 € na zvýšenie bezpečnosti prístupov AIS a výmenu serverov,
20. 705 837 € na obnovu resp. opravu budov vo výške polovice z objemu odpisov budov, ktoré využívajú fakulty. Z toho dofinancovanie výmeny okien na SjF vo výške 90 337 €, dofinancovanie okien na FA vo výške 184 000, generálnu opravu strechy na bloku A na SvF vo výške 101 500 €, rezerva na neoprávnené výdavky UVP vo výške 300 000 €, obnova autoparku STU (nákup osobného a úžitkového vozidla) vo výške 30 000 € (pozn. suma zodpovedajúca druhej polovici objemu odpisov budov je vyčlenená z podprogramu 077 11 – ods. (11) písm. h) tohto materialu).
21. Dotácia znížená o čiastky v ods. (17) vo výške 18 532 156 € sa rozdelila medzi súčasti – fakulty a ÚM v súlade s Metodikou MŠVV a Š podľa výkonu vo výskume ods. (51) – (53) metodiky, pričom dotácia na výskumnú, vývojovú alebo umeleckú činnosť určená podľa podielu vysokej školy na umeleckej tvorbe sa rozpisuje na úrovni 70% alokovanej sumy. Konečný rozpis podľa tohto ukazovateľa sa uskutoční po verifikácií vstupných údajov v druhom kvartáli roka 2016.
22. Dotácia vyčíslená podľa ods. (18) tzv. základná výkonová dotácia sa následne korigovala podľa pravidla „50/30/20“.

## 3. Podprogram 07715 - Dotácia na sociálnu podporu študentov 6 751 201 €

* 1. **Prvok 0771501 Sociálne štipendiá 1 548 099 €**

(20) Dotácia na sociálne štipendiá študentov sú poskytované účelovo. Študent má na sociálne štipendium právny nárok a preto sú sociálne štipendiá pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2016 závisí od poskytnutej dotácie na tento účel v roku 2015. Korekcia na skutočnú potrebu sociálnych štipendií sa vykonáva podľa požiadaviek vysokých škôl, najmenej 2x ročne.

Rozdelenie na fakulty vychádza z metodiky nápočtu sociálnych štipendií z úrovne MŠVV a Š SR, pričom sa zohľadnili zostatky dotácie na súčastiach.

**3.2. Prvok 0771502 Motivačné štipendiá 2 000 448 €**

1. Dotácia na motivačné štipendiá vo vybraných študijných odboroch určených metodikou (motivačné štipendiá odborové) podľa § 96a ods. 1 písm. a) zákona je v roku 2016 pridelená vo výške 1 405 350 €. Dotácia na motivačné štipendiá odborové sa rozdelila medzi fakulty podľa počtu študentov študujúcich vo vybraných študijných odboroch na všetkých troch stupňoch štúdia v dennej aj externej forme štúdia.

Dotácia na motivačné štipendiá študentom za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti podľa § 96a ods. 1 písm. b) zákona je v roku 2016 pridelená vo výške 595 098 €.

Celkový objem dotácie na motivačné štipendiá podľa predchádzajúceho odseku sa rozdelil v pomere 7 : 1 na dotáciu na motivačné štipendiá za vynikajúce študijné výsledky [čl. 3 bod 2 písm. a) Štipendijného poriadku STU] vo výške 520 711 € a dotáciu na motivačné štipendiá za mimoriadne výsledky [čl. 3 bod 2 písm. b) Štipendijného poriadku STU] vo výške 74 387 €.

Dotácia na motivačné štipendiá za vynikajúce študiijné výsledky sa rozdelila medzi fakulty a ÚM podľa počtu študentov na všetkých troch stupňoch štúdia v dennej aj externej forme štúdia.

Dotácia na motivačné štipendiá za mimoriadne výsledky sa rozdelila medzi fakulty, ÚM a rektorát:

\* 7/9 objemu pre fakulty a ÚM t.j 57 857 €. Medzi fakulty, ÚM sa dotácia na motivačné štipendiá za mimoriadne výsledky rozdelila podľa počtu študentov.

\* 2/9 objemu pre rektorát na štipendiá priznávané rektorom (štipendijný fond rektora), t.j. 16 530 €.

**3.3 Prvok 077 15 03 Podpora stravovania, ubytovania, športových a kultúrnych aktivít študentov 3 202 654 €**

Dotácia na tento prvok zhŕňa príspevok na ubytovanie a prevádzku študentských domov, príspevok na stravovanie – príspevok na vydané jedno jedlo študentom v dennej forme štúdia, príspevok na kultúrnu, umeleckú a športovú činosť a príspevok na činnosť telovýchovných jednôt a športových klubov

1. Príspevok na stravovanie študentov – príspevok na vydané jedlo študentom v dennej forme štúdia je určený z MŠVV a Š SR vo výške 410 758 €, je vyplácaný zálohovo a je účelovo určený. Poskytuje sa ÚZ ŠDaJ a MTF, ktoré zabezpečujú stravovanie pre študentov v študentských jedálňach. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1.1.2015 do 30.10.2015. Korekcia na skutočnú potrebu sa vykonáva najmenej 2x ročne. Príspevok na stravovanie sa od 1.1. 2016 určuje vo výške 1 €. Výšku príspevku môže ministerstvo v priebehu roka 2016 upraviť v závislosti od disponibilných zdrojov a počtu vydaných jedál, na ktorý sa príspevok uplatní. O prípadnej zmene výšky príspevku na stravovanie bude ministerstvo informovať najmenej 30 dní vopred.
2. Príspevok na stravovanie možno aplikovať iba v prípade, keď hodnota jedla je najmenej 1,5 €, pričom príspevok študenta na jedlo musí byť minimálne 50% z rozdielu ceny jedla a výšky príspevku poskytnutého ministerstvom. Okrem toho systém poskytovania jedál študentom musí byť transparentný a kontrolovateľný, aby umožňoval preukazné zúčtovanie príspevku. Príspevok sa poskytuje formou preddavku maximálne na dve jedlá v jeden deň vydané denným študentom v stravovacom zariadení STU, resp. v zmluvnom zariadení. Za stravovacie zariadenie na tieto účely sa nepokladá bufet alebo obdobné zariadenie, nie je možné uplatniť príspevok pri nákupe potravín systémom ako sa využívajú “gastrolístky”.
3. Príspevok na ubytovanie a prevádzku v roku 2016 predstavuje 2 624 410 €.
4. Príspevok na ubytovanie a prevádzku pozostáva z dvoch častí, z príspevku na prevádzku študentských domovov vysokých škôl vo výške 519 264 EUR a z príspevku na ubytovanie vo výške 460 852 EUR.
5. V rámci príspevku na prevádzku ŠD sú z úrovne MŠVV a Š SR pridelené mzdové prostriedky vo výške 1 216 194 € a odvody do fondov vo výške 428 100 €.

Rozdelenie sa realizuje v súlade s metodikou MŠVV a Š SR dvojzložkovo medzi ÚZ ŠDaJ,  MTF (ŠD) v súlade s metodikou delenia dotácie na úrovni ministerstva sa 584 133 € (50% objemu SD 2015) rozdelilo podľa podielu na SD 2016. Zostávajúca časť vo výške 615 320 € sa rozdelila podľa počtu študentov denného štúdia ubytovaných v ŠD k 31.10.2014. Dotácia na odvody do fondov sa rozdelí úmerne vyčíslenému objemu MP. Dotácia vo výške 16 741 predstavuje prepočet valorizácie ŠJ z roku 2014 a 2015 podľa počtu zamestnancov ŠJ k 30.5.2015. Táto sa úmerne rozdelila medzi ŠDaJ a MTF.

1. V rámci príspevku na prevádzku študentských domovov sú zarátané aj finančné prostriedky na prevádzkové náklady študentských domovov – dotácia na TaS vo výške 980 116 €. Z toho dotácia vo výške 519 264  € predstavuje príspevok odvodený od počtu ubytovaných denných študentov k 31.10.2014 a koeficientu údržby v intervale od 1-2,5 určeného na úrovni MŠVV a Š SR v rámci kategorizácie ŠD. Rozdelenie tejto čiastky sa realizovalo v súlade s metodikou MŠVV a Š medzi medzi ÚZ ŠDaJ a MTF.

Dotácia vo výške 460 852 € predstavuje príspevok na ubytovaných študentov vo výške 7 € na 1 ubytovaného študenta na 1 mesiac (najviac 10 mesiacov).

## 3.4. Prvok 0771503 – dotácia na športové aktivity a kultúrne aktivity a činnosť športových klubov a telovýchovných jednôt 167 486 €

Z celkovej sumy dotácie je účelovo určených 100 000€ na organizovanie letnej univerziady 2016 a 36 522 € na činnosť športových klubov a telovýchovných jednôt. Zvyšná časť 30 964 € je z úrovne STU určená na činnosť umeleckého súboru Technik.

1. Výšku dotácie pre jednotlivé TJ a kluby určilo MŠVV a Š SR nasledovne:

TJ Slávia STU vo výške 23 095€, z toho 7 600 € je určené pre jednotlivcov, VŠK FEI STU Bratislava vo výške 2 770€, ZO TŠ, Strojnícka fakulta STU vo výške 670 €, VŠK Strojár vo výške 3 710 €, Plavecký klub STU Trnava vo výške 6 277 €

1. Výsledné rozdelenie dotácie na rok 2016 podľa súčastí STU, podprogramov, resp. prvkov podprogramov a z hľadiska ekonomickej klasifikácie je uvedené v prílohe č.1 – Súhrnná tabuľka o rozpise schválenej dotácie STU na rok 2016

Príloha 1 - Súhrnná tabuľka o rozpise schválenej dotácie STU na rok 2016

Metodika MŠVV a Š SR na rok 2016 – zverejené na web stránke MŠVVaŠ SR

Dotačná zmluva – zverejené na web stránke MŠVVaŠ SR